BBC Hausa - News - Ghana ta tsare 'yan Ivory Coast 43 a wani sansanin 'yan gudun hijira
Ghana ta tsare 'yan Ivory Coast 43 a wani sansanin 'yan gudun hijira
An sabunta: 15 ga Oktoba, 2012 - An wallafa a 20:07 GMT
Ghana ta cafke wasu 'yan Kasar Ivory Coast
Hukumomin tsaro a Ghana sun tabbatar da tsare 'yan Kasar Ivory Coast su 43 a wani sansanin 'yan gudun hijira na farar hula dake kusa da birnin Takuradi a yammacin Ghanan, kuma ana zargin su na yaki ne a madadin tsohon Shugaban Kasar Laurent Gbagbo domin dagula kasar.
Hukumomin tsaron dai sun ce yanzu haka su na kan tantance mutanen domin zakulo wadanda ake zargin sune mayakan tsohon Shugaban Kasar
A baya dai Kasar Ivory Coast tayi zargin cewar Ghanan tana baiwa wadanda take zargin mayakan tsohon Shugaban Kasar ne mafaka
Dubun dubatar magoya bayan Tsohon Shugaba Gbagbo ne dai suka tsere zuwa Ghanan bayan zaben ShugabanKasar
A ranar talata ne ake saran wata Kotu a Ghanan zata yankewa wani tsohon minista a gwamnatin Laurent Gbagbo din hukuncin ko za a tusa keyar sa Kasar Ivory Coast, bayan da aka cafke shi a Kasar.